**TRADATA 2- Πρόγραμμα κατάρτισης δικηγόρων**

**για τα προσωπικά δεδομένα**

**Σεμινάρια σε Ρώμη και Παρίσι-**

**Πρόσκληση υποβολής συμμετοχών**

Ο Δικηγορικός Σύλλογος Αθηνών επίσημα διαπιστευμένος φορέας στα όργανα της ευρωπαϊκής ένωσης, σε συνεργασία με το Ίδρυμα Ευρωπαίων Δικηγόρων (European Lawyers Foundation) και τους Δικηγορικούς Συλλόγους της Ιταλίας, Καταλονίας(Ισπανία), Γενικό Συμβούλιο Δικηγορικών Συλλόγων Ισπανίας, Ρουμανίας, Τσεχίας, Βελγίου και Παρισιού συμμετέχει στο ευρωπαϊκό πρόγραμμα TRADATA 2 **«Κατάρτιση δικηγόρων για τα προσωπικά δεδομένα– TRADATA 2” (JUST-JTRA-EJTR-AG-2020-101007426).**

Το Πρόγραμμα χρηματοδοτείται σε ποσοστό 90/100 από το Πρόγραμμα της Ευρωπαϊκής Επιτροπής για την Δικαιοσύνη και μόλις σε ποσοστό 10/100 από τον συμβεβλημένο Δικηγορικό Σύλλογο Αθηνών.

Το ευρωπαϊκό πρόγραμμα TRADATA 2 θα ασχοληθεί με τον Γενικό Κανονισμό Προστασίας Δεδομένων (ΕU General Data Protection Regulation- GDPR) και την κατάρτιση των δικηγόρων από όλους τους μετέχοντες δικηγορικούς συλλόγους στην σχετική ευρωπαϊκή νομοθεσία προστασίας δεδομένων Regulation EU 2016/679 και Directive (EU) 2016/680.

Θα πραγματοποιηθούν διασυνοριακά σεμινάρια κατάρτισης στις συμμετέχουσες χώρες και θα δοθεί ευκαιρία δικτύωσης με τους συμμετέχοντες δικηγόρους όλων των χωρών. Συνολικά θα γίνουν 12 σεμινάρια και δυο από αυτά θα πραγματοποιηθούν και στην Αθήνα.

Συντονιστής του Προγράμματος, **Νικόλαος Β.Κουτκιάς**, Επικεφαλής της Ελληνικής Αντιπροσωπείας στην CCBE.

Σε υλοποίηση του προγράμματος, θα πραγματοποιηθούν τα 2 πρώτα σεμινάρια:

**- ένα στο Παρίσι την Δευτέρα 19 Σεπτεμβρίου 2022 και**

**- ένα στη Ρώμη την Παρασκευή 30 Σεπτεμβρίου 2022**

Η παρούσα ανακοίνωση αφορά την πρόσκληση υποβολής συμμετοχών για τα ανωτέρω δυο αυτά σεμινάρια του εξωτερικού τα οποία θα παρακολουθήσουν **2 δικηγόροι**, **ένας (1)** για το σεμινάριο του Παρισιού και **ένας (1)** για το σεμινάριο της Ρώμης.

Στους δικηγόρους που θα επιλεγούν για να παρακολουθήσουν τα σεμινάρια αυτά καλύπτονται από το πρόγραμμα, ταξιδιωτικά έξοδα μέχρι του maximum ποσού των 400 ευρώ και έξοδα διαβίωσης μέχρι του maximum ποσού των 300 ευρώ (150 ευρώ ανά ημέρα-maximum 2 ημέρες), με την απαραίτητη προσκόμιση αποδείξεων στο Ίδρυμα Ευρωπαίων Δικηγόρων.

Σε αυτούς που θα παρακολουθήσουν τα σεμινάρια θα χορηγηθεί πιστοποιητικό από το Ίδρυμα Ευρωπαίων Δικηγόρων.

Τα σεμινάρια θα πραγματοποιηθούν στην Αγγλική γλώσσα και απαραίτητη προϋπόθεση είναι η πολύ καλή γνώση της Αγγλικής.

Σε περίπτωση που κάποιος επιλεγεί αποκλείεται η εκ νέου συμμετοχή του στο πρόγραμμα για τα σεμινάρια του εξωτερικού.

Καλούνται όσοι Δικηγόροι Αθηνών ενδιαφέρονται να συμμετάσχουν στα σεμινάρια «TRADATA 2» να αποστείλουν ηλεκτρονικά, συμπληρωμένη την συνημμένη στην ανακοίνωση αίτηση συμμετοχής στο email tsiri.an@dsa.gr (κ. Τσίρη Αναστασία) **μέχρι τις 27 Ιουλίου 2022**(**ωρα 11.00**) **.**

Για την επιλογή αυτών που θα παρακολουθήσουν τα σεμινάρια θα πραγματοποιηθεί δημόσια κλήρωση στον ΔΣΑ η οποία θα ανακοινωθεί στην ιστοσελίδα του Δικηγορικού Συλλόγου Αθηνών.